钦定古今图书集成/明伦汇编/氏族典/第134卷 > 《廖用贤尚友录》 > 秦琼
## 钦定古今图书集成/明伦汇编/氏族典/第134卷 > 《廖用贤尚友录》 > 秦琼

按《唐书秦琼传》：“琼字叔宝，以字显，齐州历城人。始为
隋将来护儿帐内，俄从通守张须陀击贼卢明月下
邳。贼众十馀万，须陀所统才十之一，坚壁未敢进，粮
尽欲引去。须陀曰：‘贼见兵却，必悉众追我，得锐士袭
其营，且有利，谁为吾行者’？叔宝奋行，乃分劲兵千人
伏莽间，须陀委营遁，明月悉兵追蹑，叔宝等驰贼营”，
拔旗帜，杀数十人，营中乱，即斩关纳外兵，纵火焚三
十馀屯。明月奔还，须陀回击，大破之。又与孙宣雅战
海曲，先登。以前后功，擢建节尉。从须陀击李密荥阳。
须陀死，率残兵附裴仁基，仁基降密。密得叔宝，大喜，
以为帐内骠骑，待之甚厚。后归王世充，署龙骧大将
军。与程䶧金计曰：“世充多诈，数与下”咒誓：“乃巫妪，非
拨乱主也。”因约俱西走降。高祖俾事秦王府王尢奖
礼。从镇长春宫，拜马军总营。战美良川，破尉迟敬德，
功多，寻授秦王右三统军。走宋金刚于介休，拜上柱
国，进封翼国公。及平隐巢功，拜左武卫大将军，实封
七百户。后疾卒，赠徐州都督，陪葬昭陵。太宗诏有司
琢石为人马，立墓前以旌战功。贞观十三年，改封胡
国公。